Miksi minun pitää tietää verkkotunnuksen eräpäivä?
Mieti kaikkea sitä työtä, jonka olet verkkosivujesi eteen tehnyt. Jos et tiedä verkkotunnuksesi eräpäivää ja se pääsee vanhenemaan, kaikki brändisi kehittämiseen käyttämäsi aika ja vaiva ovat vaakalaudalla. Vaikka verkkotunnuksesi kuuluu sinulle juuri nyt, sen omistajuus voi hävitä nenäsi edestä, jos et ole huolellinen ja pidä eräpäivää silmällä. (Tässä vinkki tämän välttämiseen - varmista, että automaattinen uusiutuminen on kytketty päälle!)
 
 Toisaalta jos tiedät "kuolleen sivun", jonka verkkotunnuksella on hyvä nimi, tai jos vain haluat pitää kirjaa tietyistä verkkotunnuksista, haluat varmasti tietää, milloin niiden eräpäivät lähestyvät - näin voit olla ensimmäisenä tekemässä tarjousta, kun verkkotunnus avautuu huutokaupattavaksi.
fi
Mikä on verkkotunnuksen nimi?
Verkkotunnuksen nimi on verkkosivun helposti muistettava osoite - se on ensivaikutelma, jonka kävijät saavat. Hyvä verkkotunnus tekee kestävän, positiivisen vaikutelman. Se vaikuttaa myös verkkosivusi hakukoneoptimointiin ja määrittää brändiäsi. Sen sijaan, että kävijät syöttäisivät vain sarjan numeroita (kuten IP-osoite), se on jotakin helposti muistettavaa ja näin ollen erittäin hyödyllistä. Onhan esimerkiksi paljon helpompaa syöttää osoitepalkkiin WebsitePlanet.com kuin jokin numerosarja, kuten 191.242.116.186.
fi
Miten tämä työkalu toimii?
Tämä työkalu on melko yksinkertainen - kopioi/liitä vain verkkotunnuksen nimi tekstilaatikkoon ja paina "TARKASTA". Verkkotunnuksen eräpäivätarkastajamme kertoo sinulle, onko tunnus saatavilla (ja tarjoaa linkin sen ostamiseen) - jos verkkotunnus on jo rekisteröity, se paljastaa eräpäivän. Voit lisätä muistutuksen eräpäivästä "Lisää Google-kalenteriin"-painikkeen avulla.
fi
Mitä tapahtuu, jos verkkotunnuksen nimi vanhenee?
Kun verkkotunnuksen eräpäivä ylittyy, seuraa monivaiheinen prosessi. Usein hostausfirmat ottavat aluksi yhteyttä tunnuksen omistajaan ja lähettävät useita laskuja yrittääkseen saada tunnuksen uusittua. Tätä seuraa vapaajakso, jonka aikana omistaja voi ostaa verkkotunnuksen takaisin ylimääräistä "lunastusmaksua"vastaan. Jos omistaja ei ota yhteyttä eikä maksua makseta, verkkotunnus asetetaan huutokaupattavaksi. Jos kauppa-aika päättyy, eikä ostajaa kuulu, tunnus palautetaan rekisteriin, josta se voidaan ostaa avoimilla markkinoilla.
fi